Document ID: /roh_data/filtered/Bilingualer_Corpus_interleaved-it-rm.jsonl.gz/1782

This is a text translated from Italian to Rumantsch Grischun.
Nuovo attestato di competenza obbligatorio per tutti i detentori di cani a decorrere dal mese di settembre

La nuova legislazione federale sulla protezione degli animali prevede che le detentrici e i detentori di cani devono frequentare un corso di formazione teorico e pratico. Dopo un periodo transitorio, a partire dal settembre 2010 questi requisiti verrranno controllati per competenza da parte dei comuni. L’Ufficio per la sicurezza delle derrate alimentari e la salute degli animali ha indetto una conferenza in cui ha illustrato ai rappresentanti comunali un concetto semplice ed efficiente per il controllo del nuovo attestato di competenza.

In data 1. settembre 2008 è entrata in vigore la nuova ordinanza federale sulla protezione degli animali. L’obbligo di una formazione del detentore di animali è un‘importante parte integrante di questo emendamento legislativo. Di conseguenza d’ora in poi tutte le detentrici e tutti i detentori di cani devono essere in grado di esibire un attestato di competenza. Quest’ultimo può essere conseguito dopo un corso di formazione teorico e pratico. Con tale attestato viene confermato di aver acquisito nozioni sulla gestione del cane e di essere in grado di controllarlo nel quotidiano.

Queste prescrizioni sulla formazione sono in vigore già dal 1. settembre 2008. Per favorirne l’introduzione la Confederazione ha concesso un periodo transitorio di due anni. Perciò dal 1o settembre 2010 tutte le detentrici e tutti i detentori di cani devono frequentare il corso di formazione teorico e pratico. Da questa normativa sono esenti le persone che dimostrano di aver posseduto un cane già prima del 1. settembre 2008. Nel caso in cui queste persone abbiano acquisito successivamente un nuovo cane sono tenute a svolgere la stessa formazione pratica per il conseguimento dell’attestato di competenza.

Corso teorico e pratico obbligatorio

Secondo la normativa federale tutte le detentrici e tutti i detentori di cani che non erano in possesso di un cane prima del 1osettembre 2008 sono tenuti prima a frequentare un

corso teorico

. Quest’ultimo deve essere svolto prima di prendere il nuovo cane e consiste in almeno quattro ore d’insegnamento.

Il successivo

corso pratico

deve essere svolto entro un anno dopo l‘acquisto del cane. Questo corso, che deve essere frequentato con il proprio cane, è suddiviso in quattro parti. Esso è obbligatorio per tutte le detentrici e tutti i detentori di cani.

L‘Ufficio federale di veterinaria esercita la vigilanza di tutti i corsi nella Svizzera, corsi che vengono offerti localmente in tutte le regioni. Per quanto riguarda il Cantone dei Grigioni vengono offerti corsi in diversi luoghi.

Il controllo compete ai comuni

Il controllo se tutti i tenutari di cani hanno conseguito l’attestato di competenza spetta nel Cantone dei Grigioni ai comuni. Al fine di applicare questi nuovi provvedimenti in modo uniforme all’interno del Cantone dei Grigioni, la Sezione cani dell’Ufficio per la sicurezza delle derrate alimentari e la salute degli animali ha elaborato un concetto in materia. Questo regola l’attività di controllo e la sua applicazione a livello comunale per quanto riguarda l’obbligo di formazione dei cani. L’obbiettivo vuole far sì che i comuni possano introdurre questi controlli basandosi su chiare strutture e senza oneri amministrativi. Il concetto prevede che le detentrici e i detentori di cani devono comunicare al comune l’acquisto di un nuovo cane prima che esso abbia raggiunto i sei mesi d’età. In ogni caso al più tardi nel secondo anno dopo l’acquisizione di un cane, le detentrici e i detentori di cani dovranno poter esibire il nuovo attestato di competenza per il controllo in occasione della riscossione della tassa sui cani.

Per l’applicazione del concetto e quale piattaforma di discussione l‘Ufficio per la sicurezza delle derrate alimentari e la salute degli animali organizza per i comuni, mercoledì, 9 giugno 2010, al Plantahof a Landquart una giornata informativa. In questa giornata si vuole illustrare alle amministrazioni comunali le soluzioni possibili per l’applicazione di questi compiti. Con ciò si vuole richiamare nuovamente l’attenzione della popolazione prima della scadenza del periodo transitorio legislativo sull’attestato di competenza per cani.

La Sezione cani del Cantone sostiene i comuni

Per rispondere ai requisiti della legislazione federale e cantonale per quanto riguarda la gestione dei cani, l‘Ufficio per la sicurezza delle derrate alimentari e la salute degli animali ha creato una sezione in materia. Questa è responsabile per l’applicazione della legislazione in oggetto. La sezione vuole anche contribuire a promuovere la collaborazione con i comuni e a sostenerli nell’attuazione dei loro compiti in questo ambito.

Punto centrale del lavoro della Sezione cani è l’elaborazione di tutte le notifiche relative alle morsicature e ai comportamenti aggressivi anomali di cani. Nel 2009 sono stati notificati al Cantone 154 casi di morsicature di cane, su un numero complessivo di 12800 cani registrati. Ciò rappresenta un lieve aumento rispetto all’anno precedente. La nuova legge veterinaria cantonale, anch’essa entrata in vigore agli inizi del 2008, prevede la possibilità di sottoporre ad esame comportamentale i cani che presentano un comportamento anomalo. Nel caso in cui il cane viene definito pericoloso, le autorità possono disporre i provvedimenti del caso.

Persone di contatto

- Dott. Rolf Hanimann, veterinario cantonale, Ufficio per la sicurezza delle derrate alimentari e la salute degli animali, tel. 081 257 24 11

- Martin Lienhard, Sezione cani, Ufficio per la sicurezza delle derrate alimentari e la salute degli animali, tel. 081 257 24 23

Organo: Ufficio per la sicurezza delle derrate alimentari e la salute degli animali

Fonte: it Ufficio per la sicurezza delle derrate alimentari e la salute degli animali

09.06.2010
Nov attest davart las enconuschientschas da la materia obligatoric per tut las possessuras e per tut ils possessurs da chauns a partir dal settember

La nova legislaziun federala davart la protecziun dals animals prescriva che las possessuras ed ils possessurs da chauns ston absolver ina scolaziun teoretica e pratica. Suenter in termin transitoric vegn questa pretensiun a vegnir controllada a partir dal settember 2010 da las vischnancas ch'èn las autoritads cumpetentas per ils fatgs da chauns. A chaschun d'ina dieta ha l'uffizi per la segirezza da victualias e per la sanadad d'animals infurmà las represchentantas ed ils represchentants da las vischnancas davart in concept simpel ed efficazi per controllar quest nov attest.

Il 1. da settember 2008 è la nova ordinaziun federala davart la protecziun dals animals entrada en vigur. In element impurtant da questa midada da lescha è l'obligaziun da scolaziun ch'è prescritta per las possessuras e per ils possessurs d'animals. Uschia ston pudair preschentar en l'avegnir tut las possessuras e tut ils possessurs da chauns in attest davart las enconuschientschas da la materia (AEM). Quel survegnan ellas ed els suenter ina scolaziun teoretica e pratica. Uschia ston ellas ed els cumprovar ch'ellas ed els èn s'acquistads las enconuschientschas, co ch'ins tegna e co ch'ins tracta in chaun e ch'ellas ed els èn abels da manar in chaun en il mintgadi en moda controllada.

Questas prescripziuns da scolaziun valan atgnamain dapi il 1. da settember 2008. La confederaziun ha dentant concedì in temp transitoric da dus onns per las introducir. A partir dal 1. da settember 2008 ston pervia da quai tut las possessuras e tut ils possessurs da chauns absolver cun lur chaun questa scolaziun teoretica e pratica. Exceptà da quai èn las persunas che avevan cumprovadamain in chaun gia avant il 1. da settember 2008. Sche questas persunas s'acquistan però in chaun nov, ston ellas er absolver la part pratica da quest attest nov.

Necessitad d'ina scolaziun teoretica e pratica

Tenor las prescripziuns federalas ston tut las possessuras novas e tut ils possessurs novs da chauns che na possedevan il 1. da settember 2008 betg anc in agen chaun frequentar l'emprim in

curs da teoria

. Quel sto vegnir frequentà avant l'acquisiziun dal chaun nov e dura almain quatter uras.

Il

curs pratic

sto alura vegnir frequentà entaifer in onn dapi l'acquisiziun dal chaun. Quest curs che vegn frequentà cun l'agen chaun consista d'almain quatter unitads. El è obligatoric per tut las possessuras e per tut ils possessurs da chauns.

Tut ils curs en Svizra stattan sut la surveglianza da l'uffizi federal veterinar e vegnan purschids localmain en tut las regiuns. En il Grischun vegnan quests curs purschids en differents lieus.

Controlla tras las vischnancas

En il chantun Grischun èsi chaussa da las vischnancas da controllar, sche tut las possessuras e tut ils possessurs da chauns èn s'acquistads l'attest obligatoric davart las enconuschientschas da la materia. Per che questa nova mesira vegnia realisada en moda unitara entaifer il chantun, ha il post spezialisà per chauns da l'uffizi per la segirezza da victualias e per la sanadad d'animals dal Grischun elavurà in concept respectiv. Quel regla l'activitad da controlla e l'execuziun sin plaun communal da la scolaziun obligatorica da las possessuras e dals possessurs da chauns. La finamira è che las vischnancas possian far questa controlla cun structuras simplas e senza blera lavur administrativa supplementara. Il concept prevesa che las possessuras ed ils possessurs da chauns ston annunziar lur chaun nov fin a la vegliadetgna da sis mais tar la vischnanca. Il pli tard tar l'incassament da la taglia da chauns il segund onn suenter l'acquist d'in chaun ston las possessuras ed ils possessurs preschentar il nov attest obligatoric davart las enconuschientschas da la materia a las vischnancas per la controlla.

Per realisar quest concept e sco plattafurma da discussiun organisescha l'uffizi per la segirezza da victualias e per la sanadad d'animals mesemna, ils 9 da zercladur 2010, en il Plantahof a Landquart in di d'infurmaziun per las vischnancas. La finamira da la dieta è quella da mussar als posts administrativs da las vischnancas soluziuns pussaivlas per realisar l'execuziun da questa incumbensa. Uschia duai er la populaziun vegnir rendida attenta anc ina giada a l'attest davart las enconuschientschas da la materia "chauns" avant ch'il termin transitoric legal è scadì.

Sustegn da las vischnancas tras il post spezialisà per chauns

Per ademplir las pretensiuns da la legislaziun federala e chantunala davart il tractament da chauns ha l'uffizi per la segirezza da victualias e per la sanadad d'animals stgaffì gia l'onn 2008 in agen post spezialisà per chauns. Quel è responsabel per l'execuziun da la legislaziun en quest sectur. Quest post spezialisà duai er gidar a promover la collavuraziun cun las vischnancas e sustegnair ellas en l'execuziun da lur incumbensas en il sectur dals chauns.

En il center da sia lavur stat l'elavuraziun da tut las annunzias davart morsas da chauns e davart chauns cun in cumportament fitg agressiv en il Grischun. L'onn 2009 èn vegnids annunziads 154 cas da morsas da chauns en il chantun Grischun, nua ch'èn registrads tut en tut ca. 12'800 chauns. Quai correspunda ad in pitschen augment cumpareglià cun l'onn precedent. La nova lescha chantunala davart ils fatgs veterinars ch'è er entrada en vigur il cumenzament da l'onn 2008 prevesa che chauns cun in cumportament extraordinari possian vegnir suttamess ad in test da cumportament. Sch'in chaun vegn classifitgà sco privlus, pon las autoritads chantunalas ordinar las mesiras necessarias.

Infurmaziuns:

- Rolf Hanimann, veterinari chantunal, uffizi per la segirezza da victualias e per la sanadad d'animals, tel. 081 257 24 11

- Martin Lienhard, post spezialisà per chauns, uffizi per la segirezza da victualias e per la sanadad d'animals, tel. 081 257 24 23

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

09.06.2010